SIR আতঙ্কে ফের মৃত্যু কোচবিহারের দিনহাটায়

কোচবিহার: এসআইআর (SIR) আতঙ্কে মৃত্যুর অভিযোগ উঠল দিনহাটা (Dinhata) ১ নং ব্লকের বামনহাট ১ নং গ্রাম পঞ্চায়েতের সাবেক ছিটমহল (Chitmahal) পোয়াতুরকুঠি এলাকায়।

ঘটনা প্রসঙ্গে জানা যায়, বামনহাট ১ নং গ্রাম পঞ্চায়েতের সাবেক ছিট পোয়াতুরকুঠি এলাকার বাসিন্দা নুর হোসেন মিয়া বয়স ৪০। কর্মসূত্রে মাসখানেক আগে বিহারে গিয়েছিলেন,  অভিযোগ গতকাল তার বাড়ির লোকেরা জানতে পারেন কয়েক দিনের মধ্যেই তাদের এলাকায় এসআইআর সম্পর্কিত একটি হেয়ারিং এ স্ব-শরীরে সকলকে উপস্থিত থাকতে হবে তাই তাকে ফোন করে বাড়িতে ডাকা হয়। পরিবারের অভিযোগ এই হেয়ারিংয়ের কথা শুনেই মানসিক চাপে পড়ে নূর হোসেন মিয়া।

সেই খবর শুনেই বিহার থেকে বাসে বাড়ির উদ্দেশ্যে শিলিগুড়ি আসেন সেখান থেকে একটি রিজার্ভ গাড়িতে দিনহাটায় আসেন। অপরদিকে বাড়ি থেকে তার ভাই লুৎফর তাকে নিয়ে আসার জন্য দিনহাটা পর্যন্ত যান গাড়ি থেকে নামার সে গুরুতর অসুস্থ হয়ে পড়লে তার ভাই তাকে নিয়ে দিনহাটা হাসপাতাল পৌঁছান এরপর সেখানে কর্তব্যরত চিকিৎসকরা নূর হোসেন মিয়াকে মৃত বলে ঘোষণা করে।

আরও পড়ুন-  কাঁদবে না, সভা থেকে কাকে বললেন অভিষেক?

এ বিষয়ে দিনহাটা ২ নং ব্লক তৃণমূল সভাপতি বলেন তিনিও মনে করছেন এই ঘটনা আতঙ্কের ফলে ঘটেছে। তিনি এও বলেন, এসআইআর শুরুর পর থেকেই এ ধরনের ঘটনা ঘটে চলেছে তিনি অভিযোগ করেন এই ধরনের একটি প্রক্রিয়া এত কম সময়ে সম্ভব নয়। তিনি আরও অভিযোগ করেন, সাবেক ছিট মহলের বাসিন্দারা প্রতিনিয়ত এসআইআর নিয়ে হেনস্থার শিকার হচ্ছেন কখনও বলা হচ্ছে হেয়ারিং হবে না, আবার কখনও বা তাদের নোটিস পাঠিয়ে ডাকা হচ্ছে। তিনিও বলেন, এও শোনা যাচ্ছে যে তাদের বাড়িতে গিয়ে সকলের ছবি তোলা হবে। প্রকৃত অর্থে তাদের কাছে কোন ডকুমেন্টস নেই তাই তারা সব থেকে বেশি আতঙ্কিত।

তবে তিনি এও বলেন, এটা কোনও বিচ্ছিন্ন ঘটনা নয় এসআইআর শুরুর দিন থেকে আতঙ্কে অনেকেই হয়তো  বা কেউ আত্মহত্যার পথ বেছে নিয়েছে আবার কেউ হার্ট অ্যাটাক করে মৃত্যুবরণ করেছে। এছাড়া তিনি বলেন, নির্বাচন কমিশন এসআইআর এর মধ্য দিয়ে বাংলার মানুষকে মৃত্যুমুখে ঠেলে দিচ্ছে।